


Apstiprināts ar:

SIA Latvijas ‘’Šķirnes dzīvnieku audzētāju savienība’’
                                                                 valdes sēdes  protokolu   Nr.3,  2016.g. 12.oktobrī
 Valdes priekšsēdētāja:   M.Brunovska                             
SIA ‘’Latvijas Šķirnes dzīvnieku audzētāju savienības’’

NOLIKUMS

1. SIA Latvijas ‘’Šķirnes dzīvnieku audzētāju savienība’’ (turpmāk ‘’LŠDZAS’’) ir komersants - sabiedrība ar ierobežotu atbildību, kuras darbību regulē Komerclikums, Civillikums, Ciltsdarba likums un citi likumi, kā arī ‘’ LŠDZAS’’ statūti, nolikums un citi saistošie normatīvie dokumenti. 

2. ‘’LŠDZAS’’ ir juridiska persona, tai ir zīmogs ar pilnu ‘’LŠDZAS’’ nosaukumu.  

3. ‘’LŠDZAS’’ darbības mērķis un galvenie uzdevumi:

3.1. sekmēt augstražīgu ganāmpulku izaudzēšanu un ekonomisku piensaimniecības attīstību;
3.2.izstrādāt un īstenot ciltsdarba programmas piena un gaļas šķirņu govju audzēšanai un 

selekcijai, kā arī ģenētisko resursu saglabāšanai;
3.3. kārtot piena un gaļas šķirņu govju ciltsgrāmatu Ministru kabineta noteiktajā kārtībā;

3.4. kārtot jautājumus par vaislas materiāla tirdzniecību;

3.5. sagatavot priekšlikumus ciltsdarbu regulējošo normatīvo aktu projektiem un valsts atbalsta maksājumiem;

3.6. piedalīties lopkopības izstāžu organizēšanā un selekcijas sasniegumu popularizēšanā;

3.7. pārstāvēt šķirnes dzīvnieku audzētājus Latvijā un ārvalstīs; 
4. ‘’LŠDZAS’’ finansēšanas avoti ir:

4.1. saimniecību maksājumi par pakalpojumu sniegšanu;

4.2. ar ciltsdarbu saistītu valsts pārvaldes uzdevumu izpilde;

4.3. papildu finansējumu ‘’LŠDZAS’’ var saņemt no saimnieciskās darbības, ziedojumu veidā, kā arī dažādiem komercpakalpojumiem. 

5. ‘’LŠDZAS’’, veicot uzdevumus, sadarbojas ar valsts un pašvaldību institūcijām, sabiedriskajām organizācijām, mācību, zinātniskajām iestādēm, kā arī citu valstu ciltsdarba organizācijām. 

6. ‘’LŠDZAS’’ pārvalde:

6.1. augstākā ‘’LŠDZAS’’ pārvaldes institūcija ir sabiedrības dalībnieku sapulce; 

6.2. ‘’LŠDZAS’’ izpildinstitūcija ir valde, ko ievēl sabiedrības dalībnieku sapulce;

6.3. ‘’LŠDZAS’’ pārraudzības institūcija ir padome, ko ievēl sabiedrības dalībnieku sapulce;

6.4. valdes priekšsēdētāju ieceļ padome.

7. Valdes priekšsēdētājs:

7.1. plāno, vada un organizē ‘’LŠDZAS’’ darbu;

7.2. bez īpaša pilnvarojuma pārstāv ‘’LŠDZAS’’ visās iestādēs, organizācijās un uzņēmumos;

7.3. izstrādā un apstiprina ‘’LŠDZAS’’ darbinieku amata aprakstus;

7.4. saskaņā ar Darba likumu, pieņem un atbrīvo no darba darbiniekus;

7.5. slēdz līgumus un izsniedz pilnvaras ‘’LŠDZAS’’ vārdā;

7.6. nosaka darbinieku tiesības un pienākumus;

7.7. pilda citus amata aprakstā noteiktos pienākumus.

